CBI की जंग में सरकार का एक्शन, आलोक-राकेश को छुट्टी पर भेजा, नागेश्वर को जिम्मा | Daily Big News
Home National CBI की जंग में सरकार का एक्शन, आलोक-राकेश को छुट्टी पर भेजा,...
जैसे ही सरकार की तरफ से आलोक वर्मा और राकेश अस्थाना को छुट्टी पर भेजने के फैसला लिया गया. वरिष्ठ वकील प्रशांत भूषण ने मोदी सरकार पर हमला बोला. उन्होंने कहा कि आलोक वर्मा को हटाना गैर कानूनी है, इसलिए इस फैसले के खिलाफ वह सुप्रीम कोर्ट में याचिका दायर करेंगे.
इसी के साथ ही सीबीआई में काफी बड़े बदलाव किए गए हैं. अरुण शर्मा को जेडी पॉलिसी, जेडी एंटी करप्शन हेडक्वार्टर से हटा दिया गया है. AC III के डीआईजी मनीष सिन्हा को भी उनके पद से हटा दिया गया है. सीबीआई ने राकेश अस्थाना के मामले को फास्टट्रैक इन्वेस्टिगेशन में डाल दिया है.
हाईकोर्ट ने दिए थे यथास्थिति बनाए रखने के निर्देश
इस मामले में दिल्ली उच्च न्यायालय ने मंगलवार को CBI को अपने विशेष निदेशक राकेश अस्थाना के खिलाफ मौजूदा जांच के संबंध में यथास्थिति बनए रखने का आदेश दिया और सोमवार तक उन्हें गिरफ्तारी से अंतरिम राहत प्रदान की.
हालांकि, राकेश अस्थाना की मुश्किलें बढ़ती ही जा रही हैं. घूसखोरी के मामले में एफआईआर के बाद अब सीबीआई ने अस्थाना पर फर्जीवाड़े और जबरन वसूली का मामला भी दर्ज किया है.
सूत्रों की मानें तो सीबीआई जल्द ही अपने इस अधिकारी से पूछताछ भी कर सकती है. क्योंकि कोर्ट के आदेशानुसार अस्थाना की सिर्फ गिरफ्तारी पर रोक है, लेकिन पूछताछ पर कोई रोक नहीं है. (फोटो- नागेश्वर राव)
अस्थाना की बेटी की शादी पर सीबीआई की नजर
वहीं दूसरी तरफ राकेश अस्थाना की बेटी की शादी पर सीबीआई की नजर है. सीबीआई शादी के कार्यक्रम से जुड़े सभी लोगों से पूछताछ कर रही है. इनमें सजावट करने वाले, केटरर्स, होटल मालिक आदि लोग जुड़े हैं.
साथ ही संदेशरा ग्रुप भी सीबीआई के स्कैनर के तले है, इन्हीं पर राकेश अस्थाना को रिश्वत देने का आरोप है. बता दें कि राकेश अस्थाना की बेटी की शादी काफी धूमधाम से गुजरात के वडोदरा में हुई थी. ये शादी दिसंबर, 2016 में लक्ष्मी विलास पैलेस में हुई थी.
इस शादी में सजावट का काम करने वाले मनीष ठक्कर का कहना है कि उनके पास पैसे अस्थाना के अकाउंट से ट्रांसफर किए गए थे.
Previous articleराजौरी में सड़क हादसा, 15 घायल
Next articleपिछले 7 दिन से लगातार कम हो रही हैं पेट्रोल-डीजल की कीमतें, क्या और सस्ता होगा?
सरकार ने उठाया बड़ा कदम, कैंसर और दुर्लभ बीमारियों वाली 50...
लगातार जहरीली हो रही है दिल्ली की हवा, बेहद चौंकाने वाली...